Poliisin mukaan pääepäillyn lisäksi on pidätetty neljä Marokon kansalaista. Miesten osallisuutta Turun puukotuksiin selvitetään.

KRP:n mukaan lisäksi yhdestä henkilöstä tehty kansainvälinen etsintäkuulutus Turun puukotuksiin liittyen. Pääepäillyn lisäksi tutkitaan siis yhteensä viiden ihmisen osuutta joukkopuukotukseen.

KRP epäilee, että etsintäkuulutettu henkilö ei ole Suomessa, ja voidaan pitää mahdollisena, että hän on vaarallinen.

Pidätettyihin liittyen on tehty etsintöjä Turun alueella yksityisasunnoista sekä vastaanottokeskuksesta. KRP on lisäksi takavarikoinut pakettiauton, joka on yhden pidätetyn ajoneuvo.